b'\n_START_ARTICLE_\nWolfgang Werl\xc3\xa9\n_START_SECTION_\nDrapsdom\n_START_PARAGRAPH_\nI mai 1993 ble han og halvbroren Manfred Lauber d\xc3\xb8mt til livsvarig fengsel for drapet p\xc3\xa5 Walter Sedlmayr Saken vekket stor oppsikt i sin tid. Werl\xc3\xa9 sonet 15 \xc3\xa5r i fengsel og ble l\xc3\xb8slatt p\xc3\xa5 pr\xc3\xb8ve i august 2007.\n_START_SECTION_\nS\xc3\xb8ksm\xc3\xa5l mot Wikimedia\n_START_PARAGRAPH_\nI oktober 2009 krevde han at Wikimedia Foundation skulle fjerne navnet hans fra omtalen av drapssaken i den tyske utgaven av Wikipedia. If\xc3\xb8lge Electronic Frontier Foundation har Werl\xc3\xa9s advokater ogs\xc3\xa5 fors\xc3\xb8kt \xc3\xa5 forf\xc3\xb8lge en internettleverand\xc3\xb8r i \xc3\x98sterrike for \xc3\xa5 ha publisert navnene. 12. november 2009 rapporterte The New York Times\xc2\xa0at Werl\xc3\xa9 har saks\xc3\xb8kt Wikimedia Foundation i en tysk rett. Wikimedia Foundation er en amerikansk stiftelse som opererer under amerikansk rett, og som utgir leksikonet Wikipedia.'